અમદાવાદ– અમદાવાદના રીવરફ્રન્ટ પર આંતરરાષ્ટ્રીય પતંગ મહોત્સવ 2018નો પ્રારંભ થયો છે. આ પતંગોત્સવમાં દેશ વિદેશના અનેક પતંગબાજો જોડાયા છે. આ ફેસ્ટિવલમાં ભાગ લેવા માટે 45 દેશના 150થી વધારે પતંગબાજો આવ્યા છે. તે સિવાય દેશ-વિદેશથી આવેલા પતંગબાજો પોતાના કલ્ચરને રજૂ કરતાં અલગ-અલગ પ્રકારના પતંગો પણ સાથે લાવ્યા છે. અલગઅલગ પતંગોથી રીવફ્રન્ટનું આકાશ અત્યારે રંગબેરંગી બની ગયું છે. ત્યારે આકાશી સુંદરતાને જોવા માટે મોટી સંખ્યામાં લોકો અમદાવાદ રીવરફ્રન્ટ પર કાઈટ ફેસ્ટીવલને જોવા ઉમટી પડ્યા હતા. અવનવા અને રંગબેરંગી પતંગો જોઈને નગરજનો ખુશ થઈ ગયા હતા.